કાવ્યપઠનથી એક ઉદ્યોગપતિ ખુશ થઈ ગયો અને એણે મરીઝને મોંઘામાં મોંઘો વિદેશી દારૂ પીવડાવ્યો. છેલ્લે મરીઝે કહ્યું કે, ‘પીલુ પાની (દેશી દારૂ) પીવડાવશો તો જ મને ચડશે. રાવજી પટેલની જેમ જાતજાતના અને ભાતભાતના વ્યવસાય મરીઝે કર્યા, પરંતુ ક્યાંય ઠરીઠામ થયા નહીં. શરાબ પીવા માટે અનેક ગઝલકારોને ગઝલ લખી વેચી છે. આમ છતાં ઘર સમતોલપૂર્વક ચલાવ્યું છે. પ્રસિદ્ધિ અને પ્રશંસાથી હંમેશાં દૂર રહ્યા છે. 19-10-1983ના રોજ જીવનની ગઝલને અધૂરી મૂકી તેઓ ચાલ્યા ગયા. જિંદગીના રસને પીવામાં ઉતાવળ કરી એમણે જે લખ્યું એ જ જાણે જીવી બતાવ્યું.